শিলাজিৎ কবিতা মিলনসাগর Silajit Poetry MILANSAGAR
কবি শিল্পী শিলাজিৎ - জনপ্রিয় গীতিকার ও শিল্পী। তাঁর পুরো নাম শিলাজিৎ মজুমদার।
তিনি জন্মগ্রহণ করেন কলকাতায়। পিতা অরুণ মজুমদার ও মাতা মায়াদেবী।
কবি প্রাথমিক বিদ্যালাভ করেন সেন্টপলস্ কে.জি. স্কুল থেকে। মাধ্যমিক উত্তীর্ণ হন স্কটিশ চার্চ কলেজিয়েট
স্কুল থেকে এবং উচ্চমাধ্যমিক উত্তীর্ণ হন স্কটিশ চার্চ কলেজ থেকে। এরপর ভর্ত্তি হন বিদ্যাসাগর কলেজে,
ইংরেজিতে অনার্স নিয়ে। চাকরির জন্য পার্ট ২ দিতে না পরলেও তখনকার নিয়মে পার্ট ১ পাশ করেই
গ্র্যাজুয়েট!
তাঁর গান আমরা প্রথম শুনতে শুরু করি বাংলায় জীবনমুখী গানের যুগের আরম্ভের প্রায় সাথে সাথেই।
১৯৯৪ তাঁর প্রথম অ্যালবাম “ভূমিকা” প্রতাশিত হয়। তাঁর “ঘুম পেয়েছে বাড়ি যা” গানটির সাথে
সাথেই তিনি পৌঁছে যান জনপ্রিয়তার শিখরে। তাঁর "বাজল ছুটির ঘন্টা" ও "নিরালা দুপুর" গানদুটি, কথা ও
সুরের অপরূপ মিষ্টি মেলবন্ধন। গান গাওয়ার সঙ্গে সঙ্গে তিনি বাংলা ছায়াছবিতে অভিনয়ও করেছেন।
তাঁর আটটিরও বেশী গানের অ্যলবাম প্রকাশিত হয়েছে এযাবৎ।
তাঁর প্রকাশিত গ্রন্থের মধ্যে রয়েছে তাঁর গান রচনা নিয়ে লেখা “প্রাপ্তমনস্কদের জন্য” (২০০৭)। এই বইটিতে
তাঁর অনেকগুলি গানের কথাও রয়েছে।
আমরা  মিলনসাগরে  কবি শিলাজিৎ এর গানের কথা কবিতা তুলে আনন্দিত।
উত্স - শিলাজিৎ, প্রাপ্তমনস্কদের জন্য, ২০০৭।
কবির সঙ্গে যোগাযোগ -
শিলাজিৎ এর নিজস্ব ওয়েবসাইট - www.silajit.com
ফেসবুক -
https://www.facebook.com/Silajit.Official?fref=ts
https://www.facebook.com/silajit?fref=ts

কবি শিলাজিৎ এর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ২২.০৮.২০১৫
...